***ПРОЕКТ***

**ДОГОВОР**

Днес, …………..2016 г., в гр. Сопот, между:

1.**ОБЩИНА СОПОТ** с адрес: гр. Сопот, ул. „Иван Вазов” № 34, БУЛСТАТ: 115816423, представлявана от Деян Филчев Дойнов – Кмет на Община Сопот и Надежда Тодорова – Гл. счетоводител, наричана по-долу **ВЪЗЛОЖИТЕЛ** от една страна

и

2. **„……………………….“ …………….** със седалище и адрес на управление: гр. ……………….., ул. „…………………..“ №…………... , ЕИК: ……………….., представлявано от ……………………….., в качеството му на Управител, наричано по-долу **ИЗПЪЛНИТЕЛ** от друга,

На основание Решение **№ …………………** на кмета на Община Сопот, се сключи настоящият договор, с който страните по него се споразумяха за следното::

1. **ПРЕДМЕТ НА ДОГОВОРА**

Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да осъществява доставка на горива – Газ „Пропан-бутан”, Бензин А-95Н и Дизелово гориво, за нуждите на администрацията на Община Сопот, дейност „Чистота” и Комплекс за социални услуги (КСУ) – Сопот чрез използване на електронни карти за безналично плащане на обекти (бензиностанции) на ИЗПЪЛНИТЕЛЯ**,** посочени в Приложение № 2 – Списък на бензиностанции на ИЗПЪЛНИТЕЛЯ**.** Обектите (бензиностанциите) на ИЗПЪЛНИТЕЛЯ трябва да са включени към система за безналично картово разплащане чрез електронни карти и регистриране на заредените горива.

1. ВЪЗЛОЖИТЕЛЯТ предоставя на ИЗПЪЛНИТЕЛЯ списък на автомобилите с регистрационните им номера - **Приложение № 3**, неразделна част от този договор.
2. Новопридобитите автомобили от ВЪЗЛОЖИТЕЛЯ се вписват в списъка, а продадените или бракувани автомобили се отписват от списъка.
3. **МЯСТО И СРОК НА ИЗПЪЛНЕНИЕ**

Чл.2. Настоящият договор има действие **до достигане на сумата от 264000.00 /двеста шестдесет и четири хиляди/ лв. без ДДС**, **но не повече от 5 /пет/ години**, считано от датата на сключването му.

Чл.3. Изпълнението на договора се осъществява в търговските обекти - бензиностанциите на ИЗПЪЛНИТЕЛЯ.

1. **ЦЕНА И НАЧИН НА ПЛАЩАНЕ**

Чл.4. (1)ИЗПЪЛНИТЕЛЯТпредоставя на ВЪЗЛОЖИТЕЛЯ търговска отстъпка в размер на ……/……...........…../ % от цената без включен ДДС за един литър гориво от действащата пазарна цена на съответната бензиностанция, в момента на закупуване/зареждане на горивата, съобразно офертата на ИЗПЪЛНИТЕЛЯ**.**

(2)ИЗПЪЛНИТЕЛЯТ няма право да намалява посочената отстъпка за литър горива до изтичане срока на договора.

**Чл.5.** (1) Заплащането става по банков път, по сметка на ИЗПЪЛНИТЕЛЯ:………………………………………………………………………………………………………………………………………………………………………………………., в срок до 30 (тридесет) календарни дни след представяне на фактура и и справка за заредените количества горива.

1. ИЗПЪЛНИТЕЛЯТпредставя на ВЪЗЛОЖИТЕЛЯ подробни фактури за закупените горива и съпровождаща справка за всеки месец. Справката включва данни относно: датата на закупуването на горивото, вид, количество и единична цена на горивото, регистрационен номер на автомобила, обект, от който е закупено, данни за ВЪЗЛОЖИТЕЛЯ. Изпращането на фактурите и справките се осъществява лично, по пощата или куриерска служба, до ВЪЗЛОЖИТЕЛЯ.
2. ИЗПЪЛНИТЕЛЯТ е длъжен да осигури достъп до информацията, която ще се съдържа във фактурите, преди тяхното издаване, и следва да я изпрати на посочен от ВЪЗЛОЖИТЕЛЯ електронен адрес в електронен вид. Файлът трябва да съдържа следната информация:

1. номер и дата на фактура за зареденото гориво;

2. номер на карта за зареждане;

3. регистрационен номер на МПС заредило горивото;

4. номер на транзакция;

5. дата и час на фискалния бон;

6. номер на фискалния бон;

7. номер и адрес на търговския обект;

8. търговско наименование на обекта;

9. наименование на горивото;

10. количество;

11. сума, ДДС, обща сума.

1. **ПРАВА И ЗАДЪЛЖЕНИЯ НА СТРАНИТЕ**

**Чл.6.** (1) ВЪЗЛОЖИТЕЛЯТ има право:

1. да получава продуктите, предмет на този договор във всички търговски обекти (бензиностанции) на ИЗПЪЛНИТЕЛЯ на територията на община Сопот и в страната, в срока и при условията, договорени между страните;
2. да променя, премахва и добавя МПС по чл. 1, ал. 2 от договора като информира своевременно ИЗПЪЛНИТЕЛЯ. Съгласие на последния не е необходимо;
3. да осъществява контрол относно качество, количества и др. във всеки момент от изпълнението на договора, без с това да пречи на ИЗПЪЛНИТЕЛЯ;
4. да предявява рекламации за недостатъци както в момента на приемане на продуктите, така и при установяване на скрити недостатъци;
5. да изисква сертификат за качество на доставените горива.
6. да изисква от Изпълнителят да представи Декларации за съответствие съгласно чл.10, ал.2 и чл.12, ал.2 и ал.4 от Наредбата за изискванията за качеството на течните горива, условията, реда и начина за техния контрол, удостоверяващи,  че предлаганите горива съответстват на изискванията за качество по чл. 6 и на определенията по § 1, т.1 и 3 от цитираната Наредба (заверени от участника копия). От представените декларации за съответствие трябва да е видно, че посочените партиди са предназначени за разпространение и/или използване в търговските обекти на участника.

(2) ВЪЗЛОЖИТЕЛЯТ се задължава:

1. да заплаща договорените цени на продуктите, по реда и при условията на този договор;
2. да определи лице за осъществяване на връзка с ИЗПЪЛНИТЕЛЯ.

**Чл.7.** (1) ИЗПЪЛНИТЕЛЯТ има право при точно изпълнение на доставката на продуктите да получи уговореното възнаграждение по реда и при условията на този договор.

(2) ИЗПЪЛНИТЕЛЯТ се задължава:

1. да изпълнява качествено и в срок предмета на договора;
2. да доставя горивото чрез бензиностанциите си на територията на община Сопот и страната;
3. да издаде и предостави на ВЪЗЛОЖИТЕЛЯелектронните карти за безналично плащане до 5 работни дни, считано от датата на сключване на договора, като издава/подменя и предоставя допълнителни електронни карти за безналично плащане до 3 работни дни, считано от получаване на писмена заявка от ВЪЗЛОЖИТЕЛЯ. Издаването на всички карти и тяхната подмяна, при необходимост, се извършва за сметка на ИЗПЪЛНИТЕЛЯ. Картите следва:

* да дават право на обслужване/зареждане с гориво на бензиностанциите на ИЗПЪЛНИТЕЛЯ на територията на Община Сопот и в страната при непрекъснат режим на работа /24-часово обслужване/;
* да са без лимит, поради невъзможност за определяне на максимален месечен лимит на гориво за отделно МПС и техника на ВЪЗЛОЖИТЕЛЯ;
* да бъдат издадени с регистрационния номер на съответното МПС или идентификация/инвентарен номер на техниката и да са без ограничение на лицата, които могат да ползват картата;
* да са с ограничение/забрана за закупуване на стоки и консумативи, различни от посоченото гориво, от бензиностанциите на ИЗПЪЛНИТЕЛЯ и намиращите се на тяхна територия обекти;

1. да осигурява достъп до информация за извършваните зареждания от МПС на ВЪЗЛОЖИТЕЛЯ. Информацията следва да съдържа данни за МПС, извършило зареждането, времето (дата и час) на зареждане, бензиностанцията на която е извършено зареждането, вида, обема и стойността на зареденото гориво;
2. да блокира издадените карти/карта в следните случаи:

* при прекратяване/разваляне действието на договора, независимо от основанието за прекратяване/разваляне;
* при изпращане на известие от ВЪЗЛОЖИТЕЛЯ, че издадена карта е открадната /изгубена/повредена;
* при трикратно въвеждане на грешен ПИН код;

В случаите на тире 2 и 3 ВЪЗЛОЖИТЕЛЯТ може да иска издаването на нова карта/и, което е за сметка на ИЗПЪЛНИТЕЛЯ.

1. да поддържа по всяко време в наличност горивата по настоящия договор;
2. да отстрани своевременно недостатъците на продуктите, във връзка с предявени рекламации от страна на ВЪЗЛОЖИТЕЛЯ или да замени продуктите;
3. да отстрани своевременно авариите по автомобилите на ВЪЗЛОЖИТЕЛЯ, възникнали в резултат на зареждане с некачествено гориво;
4. да осигури 24-часов достъп на МПС на ВЪЗЛОЖИТЕЛЯ до своите бензиностанции на територията на Община Сопот и в страната;
5. да предоставя продукти, отговарящи по технически характеристики съгласно **Наредбата за изискванията за качеството на течните горива, условията, реда и начина на техния контрол, приета с ПМС №156/15.07.2003 г., в сила от 1.10.2003 г.**, на показателите по БДС, както и на изискванията на всякакви други относими нормативни актове;
6. да представи на ВЪЗЛОЖИТЕЛЯ сертификат за качество на горивата при поискване.
7. При поискване от ВЪЗЛОЖИТЕЛЯ да представи Декларации за съответствие съгласно чл.10, ал.2 и чл.12, ал.2 и ал.4 от Наредбата за изискванията за качеството на течните горива, условията, реда и начина за техния контрол, удостоверяващи,  че предлаганите горива съответстват на изискванията за качество по чл. 6 и на определенията по § 1, т.1 и 3 от цитираната Наредба (заверени от участника копия). От представените декларации за съответствие трябва да е видно, че посочените партиди са предназначени за разпространение и/или използване в търговските обекти на участника.
8. УСЛОВИЯ ЗА ПРЕКРАТЯВАНЕ НА ДОГОВОРА

**Чл.8.** (1) Този договор се прекратява при условията на чл. 2.

(2) Договорът може да бъде прекратен предсрочно:

1. по взаимно съгласие на страните;
2. с едномесечно писмено предизвестие, отправено от ВЪЗЛОЖИТЕЛЯ до другата страна;
3. с тридневно предизвестие от ВЪЗЛОЖИТЕЛЯ при неизпълнение на едно или повече от задълженията по чл. 7, ал. 2 от договора.
4. **ФОРСМАЖОРНИ ОБСТОЯТЕЛСТВА**

**Чл.9.** Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.

**Чл.10**. (1) „Непреодолима сила” по смисъла на този договор представляват обстоятелства от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия. В този случай страните се освобождават от отговорност за неизпълнение на задълженията си.

1. Не представляват Непреодолима сила събития, причинени по небрежност или чрез умишлено действие на ВЪЗЛОЖИТЕЛЯ или ИЗПЪЛНИТЕЛЯ или на техни представители и/или служители. Липсата на парични средства не представлява Непреодолима сила.
2. В случай на Непреодолима сила , ВЪЗЛОЖИТЕЛЯТ ще заплати на ИЗПЪЛНИТЕЛЯ само стойността на извършените и приети към момента на установяване на тези обстоятелства доставки.

**Чл.11.** Страната, за която е налице Непреодолима сила , е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в **5 (пет) дневен срок** от настъпване на тези обстоятелства. При неуведомяване се дължи обезщетение за настъпилите от това вреди в действителен размер.

**Чл.12.** Докато трае Непреодолимата сила , изпълнението на задълженията и свързаните с тях насрещни задължения се спира.

1. **ГАРАНЦИИ**

**Чл. 13.** (1) ИЗПЪЛНИТЕЛЯ предоставя на ВЪЗЛОЖИТЕЛЯ гаранция за изпълнение на договора в размер на 3% (три на сто) от стойността му.

(2) ВЪЗЛОЖИТЕЛЯТ освобождава гаранцията в срок от 30 дни от изпълнението на всички задължения по настоящия договор.

1. **САНКЦИИ**

**Чл.14.** (1) Ако ИЗПЪЛНИТЕЛЯТ не изпълни възложената доставка или част от нея, или изискванията за нея съгласно договора, или не изпълни други договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 0.01% от максималната стойност на договора по чл. 2 за всеки просрочен ден, но не повече от 10% от тази стойност.

(2) При забава на плащането на договорената цена, ВЪЗЛОЖИТЕЛЯТ дължи неустойка в размер на законната лихва върху забавеното плащане.

**Чл.15**. Страната, която е понесла вреди от неизпълнението може да търси обезщетение и за по-големи вреди по общия исков ред.

**Чл.16.** (1) При прекратяване на договора по чл. 8, ал. 2, т. 2 и 3, ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ.

(2) При прекратяване на договора по чл. 8, ал. 2, т. 3 ВЪЗЛОЖИТЕЛЯТ има право да задържи сумата по представената от ИЗПЪЛНИТЕЛЯ гаранция за изпълнение. Ако при по-големи вреди, да търси обезщетение по общия ред.

1. **КОНФИДЕНЦИАЛНОСТ**

**Чл.17.** ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и по повод изпълнението на договора.

**Чл.18.** ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители.

**Чл.19.** ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

1. **СЪОБЩЕНИЯ**

**Чл.20.** Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените представители на ИЗПЪЛНИТЕЛЯ или ВЪЗЛОЖИТЕЛЯ.

**Чл.21.** За валидни адреси за приемане на съобщения, свързани с настоящия договор се смятат:

ЗА ИЗПЪЛНИТЕЛЯ: ……………………………………………………………………………

ЗА ВЪЗЛОЖИТЕЛЯ: обл.Пловдив, общ.Сопот, гр. Сопот 4330, ул.”Иван Вазов” №34.

Чл.22. (1) При промяна на посочения в чл. 21 адрес съответната страна е длъжна да уведоми другата в **тридневен срок** от промяната.

(2) При неизпълнение на задължението по ал. 1 изпратената на стария адрес кореспонденция, се счита редовно връчена.

1. **ОБЩИ УСЛОВИЯ**

Чл.23. Правата и задълженията по настоящия договор не могат да се прехвърлят едностранно на трети лица.

Чл.24. Страните ще решават споровете във връзка с този договор, вкл. и неговото тълкуване, чрез преговори. Ако не бъде постигнато съгласие спорът ще се отнася до компетентния съд.

**Чл.25.** Нищожността на някоя от клаузите на настоящия договор не прави целия договор нищожен.

**Чл.26.** За всички неуредени въпроси, свързани със сключването, изпълнението/ неизпълнението, прекратяването, развалянето, тълкуването и т.н. на този договор, се прилагат разпоредбите на ЗОП и действащото гражданско законодателство.

Чл.27. Неразделна част от договора са следните документи:

1. Оферта на ИЗПЪЛНИТЕЛЯ;
2. Списък на търговските обекти на ИЗПЪЛНИТЕЛЯ;
3. Списък на автомобилите на ВЪЗЛОЖИТЕЛЯ с регистрационните им номера.

Настоящият договор се състави в три еднообразни екземпляра - един за ИЗПЪЛНИТЕЛЯ и един за ВЪЗЛОЖИТЕЛЯ.

ВЪЗЛОЖИТЕЛ: ИЗПЪЛНИТЕЛ:

ДЕЯН ДОЙНОВ ………………………….

*КМЕТ НА ОБЩИНА СОПОТ Управител*

Надежда Тодорова

*Гл. счетоводител*

*Приложение 3*

**СПИСЪК НА ОБЩИНСКИТЕ АВТОМОБИЛИ**

|  |  |  |
| --- | --- | --- |
| № | **ВИД МПС** | **РЕГ. НОМЕР** |
| 1 | **ИВЕКО МЛ 180Е24** | РВ 9038 СА |
| 2 | **МАН 18-232** | РВ 7332 СМ |
| 3 | **МАН 18.232 ФК** | РВ 9073 СА |
| 4 | **МАН 26.272** | РВ 0547 АС |
| 5 | **ВОЛВО С-70** | РВ 33-22 КК |
| 6 | **ГАЗ 5312** | РВ 4776 ММ |
| 7 | **ЮМЗ** | РВ 3882 ЕМ |
| 8 | **АВТОБУС ОТОЙОЛ М 50.14** | РВ 3562 ВР |
| 9 | **ТРАКТОР HINOMOTO** | РВ 07765 |
| 10 | **БУС ФОЛКСВАГЕН** | РВ 3418 ВР |
| 11 | **SUZUKI VITARA** | РВ 6090 РА |
| 12 | **RENAULT MEGANE SCENIC** | РВ 0543 МС |
| 13 | **SKODA 120 L** | РВ 2661 КВ |

БУ\* *Приложение 1 е неразделна част от договора за периодично зареждане с горива на автомобилите, използвани за нуждите на община Сопот.*

*Забележка:*

1. Новопридобитите автомобили от Възложителя се добавят към списъка, а продадените или бракувани автомобили се отписват от него.
2. Възложителят можа да променя, премахва и добавя МПС към списъка като информира своевременно ИЗПЪЛНИТЕЛЯ. Съгласие на последния не е необходимо.